**POROČILO**

**KOMISIJE ZA KAKOVOST**

**ZA ŠOLSKI LETI 2023/24**

**in 2024/25**

 Pripravila: Sabina KONC, mag.

vodja Strokovnega tima za kakovost

v sodelovanju

 s Strokovnim timom za kakovost in vodstvom šole

Kranj, 1. 7. 2025

*"Tako kot val ne obstaja zase, ampak je vselej udeležen v gibanju oceana, ne moremo nikdar izkusiti življenja sami, ampak moramo vselej deliti izkušnjo življenja, ki deluje povsod okrog nas*."

Albert Schweitzer

Kazalo

[1. Uvod 3](#_Toc168317097)

[2. Predstavitev šole 4](#_Toc168317098)

[2. 1 Poslanstvo 5](#_Toc168317099)

[2. 2 Vizija in vrednote 5](#_Toc168317100)

[3. Zakonske podlage 5](#_Toc168317101)

[Zakonske in druge pravne podlage, ki pojasnjujejo delovno področje srednjih šol: 5](#_Toc168317102)

[4. Strateški cilji 6](#_Toc168317103)

[4. 1 Dolgoročni cilji 6](#_Toc168317104)

[4.2 Kratkoročni cilji 7](#_Toc168317105)

[5. Kazalniki 7](#_Toc168317106)

[5. 1 Oris kazalnikov 8](#_Toc168317107)

[6. Ankete 9](#_Toc168317108)

[7. Zaključek 10](#_Toc168317109)

# 1. Uvod

Strokovni tim za kakovost na Gimnaziji Franceta Prešerna je na šoli zelo dejaven. Redno se sestaja, načrtuje aktivnosti na področju skrbi za kakovost dela v zavodu na opredeljenih področjih spremljanja (nekatera so stalno vsako leto enaka, nekatera se pojavijo glede na potrebe oz. želje po izboljšavah na posameznem področju, nekatera so povezane s posameznimi projekti, ki jih izvajamo), spremlja kazalnike, izvaja notranjo presojo, pomaga pri izvajanju samoevalvacije, pomaga pri pripravi team buildingov, aktivno sodeluje pri pripravi Razvojnega načrta, načrtov in poročil in izvaja (samostojno ali s pomočjo zunanje inštitucije) ankete o pričakovanjih in zadovoljstvu vseh udeležencev izobraževanja.

Strokovni tim za kakovost skrbi za posodabljanje Poslovnika in dokumentov, v kolikor je to potrebno.  Imamo spletno učilnico, kjer so zaposlenim na voljo vsi dokumenti, obrazci in pravilniki. Spletno učilnico sproti aktualiziramo in na ta način omogočamo  zaposlenim, da lahko kadarkoli posežejo po dokumentih in obrazcih, ki jih pri svojem delu potrebujejo. Ker so vedno objavljene najnovejše verzije posameznih dokumentov, ne prihaja do nobenih težav ali nesporazumov, kateri dokument je ustrezen. Zaradi sprememb nekaterih kontaktnih podatkov smo lani posodobili vse obrazce in dokumente in nekatere tudi optimizirali.

V preteklosti smo bili slabih 10 let nosilci certifikata  kakovosti KzP. Čeprav sedaj nismo več certificirani s strani SiQ, vseeno ravnamo enako kot tedaj. Uvedene imamo  kazalnike kakovosti po standardih SIQ. Še vedno redno izvajamo notranje presoje. Med nobeno od preteklih presoj ni bilo najdenih neskladij. Notranjo presojo smo za preteklo šol. leto izvedli aprila 2025, tudi tokrat neskladij nismo ugotovili. Pri profesorjih in področjih, ki so že dobro seznanjeni  z našim certifikatom in presojami, ni nobenih težav. Novozaposlene sodelavce seznanimo z našim načinom delovanja. Vsi zaposleni  kažejo pripravljenost za sodelovanje in izboljšanje dela v prihodnosti. Poročilo o notranji presoji nam hkrati služi kot samoevalvacija, ki jo pri nas izvajamo na višji ravni od zakonsko zahtevane.

Strokovni tim za kakovost spremlja vizijo in spodbuja dijake k ustvarjanju lastnih in razrednih vizij. Menimo namreč, da je pomembno, da imajo tako dijaki kot zaposleni pred očmi jasen cilj, kar jim omogoča, da ga lažje dosežejo. Tako dijakom kot profesorjem je sedaj to samoumevno ravnanje, brez katerega si vodenja razreda ne znajo več predstavljati.

Strokovni tim za kakovost redno izvaja tudi ankete o zadovoljstvu. Ob pričetku šolanja merimo pričakovanja staršev in dijakov 1. letnikov, s pomočjo zunanjega izvajalca pa merimo zadovoljstvo dijakov, staršev in zaposlenih. Že nekaj let pa merimo tudi zadovoljstvo staršev po končanem šolanju, saj iz teh anket prav tako dobimo pomembne namige za to, kako bi svoje delovanje lahko še izboljšali oziroma, kje so naša močna in kje šibka področja.  Na osnovi rezultatov vseh anket namreč iščemo priložnosti za izboljšave.

V skladu z metodo obvladovanja kakovosti  P-D-C-A poskušamo nenehno izboljševati svoje delovanje. Rezultati anket in delavnic zaposlenih so nam izhodišče pri pripravi razvojnega načrta. Pri njegovi pripravi sodelujemo vsi zaposleni, tako kot vsi zaposleni tudi skrbimo za njegovo izpeljavo. V preteklem šolskem letu smo sprejeli nov Razvojni načrt, v katerem so zastavljeni dolgoročni in kratkoročni cilji do leta 2028. V tem šolskem letu pa smo, v skladu z novo zakonodajo, posodobili Načrt integritete.

# 2. Predstavitev šole

GIMNAZIJA FRANCETA PREŠERNA

Kidričeva cesta 65

4000 Kranj

Ravnateljica: Mirjana BIZJAK

Spletna stran: [www.gfp.si](http://www.gfp.si)

E-naslov: tajnistvo@gfp.si

Telefon: 059 093 340

Matična št.: 6286186000

Davčna št.: SI84484047 (Davčni zavezanec: **DA**)

**TRR: SI56 0110 0600 0041 345** (odprt pri UJP)

**Člani Strokovnega tima za kakovost v šol. letu 2024/25:**

Sabina KONC, vodja Strokovnega tima za kakovost,

Tanja AHČIN – namestnica, pomočnica ravnateljice,

Vesna ARH, Irena RAKOVEC ŽUMER, Metod GAŠPERLIN, profesorji,

Vera DUŠAK PREVC, Damjan BETON, svetovalna delavca,

Hana HIRŠMAN, profesorica in svetovalna delavka,

Aleksandra POČEJ, poslovna sekretarka.

**Programi, ki se izvajajo na šoli:**

gimnazija, gimnazija – športni oddelek, ekonomska gimnazija, ekonomska gimnazija – športni oddelek.

## **2. 1 Poslanstvo**

**Poslanstvo naše šole je usposobiti: GIMNAZIJSKEGA MATURANTA, MATURANTA GIMNAZIJE – ŠPORTNI ODDELEK, MATURANTA EKONOMSKE GIMNAZIJE IN MATURANTA EKONOMSKE GIMNAZIJE – ŠPORTNI ODDELEK,**

ki je pripravljen za nadaljevanje izobraževanja, s prebujeno ustvarjalnostjo, spodbujenimi sposobnostmi, spretnostmi in drugimi osebnostnimi lastnostmi, potrebnimi za kasnejši uspeh v poklicu in življenju, in je vključen v interdisciplinarni način pridobivanja znanja.

## **2. 2 Vizija in vrednote**

Na naši šoli smo v vodstvu skupaj z dijaki, starši in strokovnimi delavci oblikovali naslednjo vizijo:

**Gimnazija Franceta Prešerna bo postala najbolj inovativna in zaupanja vredna gimnazija na Gorenjskem, s prioritetami na sodobnih metodah poučevanja in podjetnosti, z odgovornimi in uspešnimi dijaki, strokovno prepoznavnimi in zadovoljnimi profesorji, ki profesionalno, odgovorno in spoštljivo sodelujejo z dijaki, starši in okoljem.**

**Gimnazija Franceta Prešerna – šola za ponosne, samozavestne, uspešne.**

Gimnazija spodbuja vse **pozitivne vrednote**, ki bogatijo medosebne odnose med dijaki, profesorji, starši in okoljem, v katerem živijo.

Ena izmed najpomembnejših vrednot, ki jo gojimo, je tudi **odgovornost za prihodnost**, saj želimo v dijakih vzbuditi ustvarjalnost, kritično mišljenje in spoštovanje do izobraževalnega procesa.

# 3. Zakonske podlage

### Zakonske in druge pravne podlage, ki pojasnjujejo delovno področje srednjih šol:

|  |
| --- |
| Zakon o delovnih razmerjih |
| Zakon o zavodih |
| Zakon o organizaciji in financiranju vzgoje in izobraževanja  |
| Kolektivna pogodba za dejavnost vzgoje in izobraževanja v RS |
| Zakon o gimnazijah |
| Zakon o javnih financah |
| Zakon o sistemu plač v javnem sektorju  |
| Zakon o računovodstvu |
| Zakon o uravnoteženju javnih financ |
| Zakon o izvajanju proračuna RS |
| Pravilnik o določitvi neposrednih in posrednih uporabnikov državnega proračuna |
| Pravilnik o normativih in standardih za izvajanje gimnazijskih programov |  |
| Pravilnik o šolskem koledarju za gimnazije, poklicne, srednje tehniške in strokovne šole |  |
| Uredba o maturitetnem koledarju  |  |
| Sklep o vrsti in stopnji izobrazbe učiteljev in sodelavcev za predmete skupne vzgojno-izobraževalne osnovePravilnik o hranjenju dokumentacije Pravilnik o varstvu osebnih podatkov |

# 4. Strateški cilji

V šolskem letu 2023/24 smo pripravili nov razvojni načrt za obdobje 2024–2028, ki ga je potrdil tudi sveta zavoda. Strateške cilje šole novega razvojnega načrta smo oblikovali na osnovi:

* vizije in poslanstva naše šole,
* SWOT analize in delavnic na terenu in v šoli, v kateri so sodelovali vsi zaposleni,
* rezultatov anketiranj zaposlenih, dijakov in njihovih staršev,
* dosedanjih rezultatov šole in
* v luči situacije splošnega izobraževanja in športa v Sloveniji ter lokalni skupnosti.

Okvirne cilje operacionaliziramo vsako leto v LDN in vsebinskem načrtu ter jih evalviramo na ravni kolektiva v obeh poročilih.

## 4. 1 Dolgoročni cilji

1. **Povečati ugled šole in vpis motiviranih dijakov**  (omejitev vpisa, vpis učencev z boljšimi ocenami iz OŠ oz. večjo motivacijo za učenje, več nadarjenih z željo po doseganju rezultatov na tekmovanjih, več sodelovanj na tekmovanjih, dvigniti uspeh … prisotnost v medijih, razvijanje pripadnosti šoli z raznimi prireditvami, dogodki, enotna oblačila na tekmovanjih in promocijskih dogodkih …)

2. **Razvoj kompleksnega in kritičnega mišljenja** (razvijanje naravoslovno matematične pismenosti, razvijanje kompleksnega mišljenja, krepitev jezikovne pismenosti oz. pisnega izražanja, medpredmetno povezovanje, raziskovalno delo, problemski pristop, ekskurzije, socialne in državljanske kompetence …)

3. **Dvig podjetnosti in inovativnosti v duhu družbene odgovornosti, razvijanje čustvene inteligence in socialnih kompetenc ter skrb za zdravje (mentalno in fizično) dijakov in zaposlenih** (medpredmetno povezovanje, družbeno odgovorno vedenje, izmenjave, inovativni pristopi, spodbujanje sodelovanja na mednarodni ravni, pri natečajih, projektih in izobraževanju, skrb za varstvo okolja in trajnostni razvoj, dobrodelnost, vodenje in sodelovanje v projektih, ki podpirajo mentalno in fizično zdravje vseh deležnikov, spodbujanje medvrstniške pomoči – postaviti sistem tutorstva)

4. **Ohraniti finančno stabilnost zavoda** (zadosten vpis, optimalna poraba sredstev, oddajanje prostorov, IO …)

## 4.2 Kratkoročni cilji

1. Zapolniti vsa mesta v vse razpisane programe

2. Dvigniti stopnjo pripadnosti šoli in motiviranost dijakov

3. Dvigniti stopnjo pripadnosti šoli in motiviranost zaposlenih

4. Povečati število priznanj na različnih tekmovanjih in natečajih

5. Dvigniti uspeh dijakov ob koncu šolskega leta na ravni šole

6. Dvigniti uspeh na maturi

7. Povečati število dijakov, ki so vključeni v projekte in druge aktivnosti

8. Izboljšati mentalno in fizično zdravje dijakov

9. Izboljšati ment­alno in fizično zdravje zaposlenih

10. Izboljšali bomo raven vzdrževanja okolice šole in ohranili raven vzdrževanja stavbe

11. Ohranili bomo vpis in povečali število enot oddanih prostorov, predvsem zunanjih

# 5. Kazalniki

Kazalniki so bili oblikovani v skladu z Vsebinskim in finančnim načrtom za leto 2025 in posodobljeni v skladu z Razvojnim načrtom v začetku leta 2024. Spremljamo jih že mnogo let, a po potrebi tudi posodobimo ali/in preoblikujemo. Kazalniki so pomemben del Razvojnega načrta in našega delovanja, saj z njihovo pomočjo lažje vidimo, kako dosegamo zastavljene cilje in na katerem področju so še priložnosti za izboljšavo.

Naši kazalniki so:

1. Število vpisanih dijakov

2. Matura

3. Vpis (%) glede na število novincev v regiji

4. Statusi (ni vključeno med ožje kazalnike RN)

5. Tekmovanja

6. Projekti

7. Učni uspeh na ravni šole ob koncu šolskega leta

8. Stopnja zadovoljstva

9. Prihodki-odhodki iz tržne dejavnosti (ni vključeno med ožje kazalnike RN)

10. Število enot – pogodbe oddaje prostorov

11. Število udeležencev IO in uspeh

12. Poslovni izid

## 5. 1 Oris kazalnikov

Pri prvem kazalniku štejemo tako število članov učiteljskega zbora kot število dijakov.

Pri drugem kazalniku vodimo evidenco rezultatov spomladanskega dela mature, tako za šolo kot celoto kot tudi za splošni gimnazijski program in športni oddelek gimnazijskega programa. Merimo tudi število zlatih maturantov, povprečno število točk na maturi in od lanskega šol. leta dalje tudi število dijakov, ki pri maturi dosežejo 25 ali več točk.

Pri kazalniku o vpisu evidentiramo št. prijav v 1. roku, delež dijakov glede na št. novincev v regiji, število vpisanih dijakov in njihov delež glede na regijo.

S četrtim kazalnikom merimo število dijakov s statusom športnika, število dijakov z drugimi statusi in odstotek uspešnosti vseh teh dijakov.

Kazalnik o tekmovanjih nam pove, koliko dijakov se je udeležilo šolskih, regijskih, državnih in mednarodnih tekmovanj, kakšne rezultate so dosegli na teh tekmovanjih in na področju raziskovalnih nalog (štejemo srebrna in zlata priznanja, npr. takšna, kakršna lahko dijaki uveljavljajo pri pridobitvi štipendije) in št. in delež dijakov, ki se pripravljajo na tekmovanja višjega ranga.

Pri projektih merimo odstotek zaposlenih, ki vodijo projekte, število šolskih, državnih in mednarodnih projektov ter število projektov, ki podpirajo 3. strateški cilj (dvig podjetnosti in inovativnosti v duhu družbene odgovornosti, razvijanje čustvene inteligence in socialnih kompetenc ter skrb za zdravje dijakov in zaposlenih). Kazalnik smo v tem šolskem letu povsem prenovili, pričeli smo z bolj sistematičnim zbiranjem podatkov vseh učencev.

Kazalnik o učnem uspehu nam pove, koliko dijakov ni zaključilo letnika, koliko jih bo letnik ponavljalo in kakšen je delež pozitivnih ob koncu šolskega leta.

Z osmim kazalnikom merimo zadovoljstvo. Ta kazalnik med svojimi podkategorijami dijake sprašuje, ali bi se ponovno odločili za GFP (odgovor v %), kako so zadovoljni s komunikacijo profesorjev in njihovim odnosom, kako ocenjujejo vzdušje na šoli, kako so zadovoljni z učnim in vzgojnim procesom, pri zaposlenih pa merimo zadovoljstvo tako, da ugotavljamo stopnjo motiviranosti za delo. Ta kazalnik merimo z anketami o zadovoljstvu, ki jih zadnja leta opravlja zunanji izvajalec.

Zadnji kazalniki so usmerjeno v poslovanje, tako spremljamo prihodke in odhodke, in sicer tržne dejavnosti ter prihodke programa izobraževanja odraslih (tudi število udeležencev izobraževanja odraslih je zato poseben kazalnik), štejemo enote, za katere so sklenjene pogodbe ter stroške ogrevanja in poslovni izid.

V spremljavo kazalnikov je na šoli vključenih več služb, ki Strokovnemu timu za kakovost pomagajo pridobiti podatke, ki so potrebni za izdelavo poročila o kakovosti. Tako smo pridobili podatke od svetovalne službe, računovodstva, predmetnih aktivov, skrbnika projektov, vodje izobraževanja odraslih, tajnika mature, vodstva šole, podjetja, ki za nas opravlja anketiranje in po potrebi tudi drugih zaposlenih.

# 6. Ankete

Vsako leto na šoli izvedemo ankete. Dijake in starše 1. letnikov najprej povprašamo o njihovih pričakovanjih. Mnogi med njimi že takrat, to je konec prvega meseca šolanja na GFP, jasno izrazijo svoje mnenje ali opišejo svoj prvi vtis.

Spomladi izvedemo anketiranje vseh dijakov, vseh staršev in zaposlenih. To anketo izvaja zunanji izvajalec, saj nam to omogoča, da lahko svoje rezultate primerjamo z rezultati drugih šol. Na ankete se običajno odzove več kot polovica dijakov, tretjina staršev in dve tretjini zaposlenih.

Na podlagi anket ugotavljamo, da je splošen vtis zadovoljstva s šolo dober, pogosto celo odličen. Na nobenem izmed področij, pa naj si gre za anketiranje dijakov, staršev ali zaposlenih, ni očitnega padca pri povprečnih ocenah, ravno nasprotno, na številnih področjih so ocene res visoke. Dijaki so tako npr. zelo zadovoljni z razredniki. Šola že nekaj let vodi pri zadovoljstvu zaposlenih, jasno je opaziti, da na področju odnosov in team buildinga res dobro delamo in da se to odraža ne le v zadovoljstvu zaposlenih, temveč tudi v splošnem vzdušju na šoli, katerega tako dijaki kot starši in zaposleni ocenjujejo kot zelo pozitivnega. Tudi sicer je trend večinoma pozitiven, kar nas zelo veseli in nam ponuja veliko izzivov v bodoče, če hočemo ohraniti tako trenutno zadovoljstvo kot vpis in splošno vzdušje na šoli.

# 7. Zaključek

Strokovni tim za kakovost bo še naprej skrbel za ugotavljanje in zagotavljanje kakovosti na vseh področjih in za sistematično spremljanje zastavljenih ciljev. Skupaj z ravnateljico bomo strokovno usmerjali in spodbujali profesorje ter druge notranje in zunanje deležnike, da se aktivno vključijo. Strokovni tim za kakovost bo aktivno sodeloval pri razvojnem načrtovanju, analizi stanja ter določitvi razvojnih in letnih prednostnih ciljev, izvajal bo ankete, spremljal kazalnike in pripravil Letno poročilo ter sodeloval pri pripravi Poročil in Načrtov v okviru LDN-ja.

Nadaljevali bomo s postavljenim sistemom na področju kakovosti. Dijake in zaposlene bomo spodbujali k kakovostnim projektom, tudi mednarodnim, kjer nam bo v pomoč akreditacija Erasmus+, nadaljevali bomo z mobilnostjo dijakov in profesorjev v okviru tega projekta. Znotraj Erasmusa+ bomo tudi izvajali Job Shadowing.

Na področju dosežkov učencev bo še naprej naš prednostni cilj izboljšanje učnega uspeha dijakov in uspeha na maturi. Glede na rezultate uspeha, opravljene evalvacije in analize kakovosti bomo pripravili ustrezne predloge. S strokovnimi razpravami po aktivih, motiviranjem in spodbujanjem strokovnih delavcev bomo v letne načrte vključili ukrepe za izboljšanje uspeha; pričeli smo s projektom tutorstva. Ponovno je bil izveden matematični tabor za maturante. Skrbeli bomo za izobraževanja, usposabljanja učiteljev, preizkušali nove inovativne metode dela in nova orodja. Ker se je v preteklem letu zaključil projekt School21, smo sedaj pričeli redno uporabljati zunanjo učilnico, tako s tem poskrbimo za razgiban in dijakom prijazen pouk.

Idej in želja je še mnogo, tudi motivacije nam ne manjka, tako da z optimizmom zremo v prihodnost!